CELEX: 32017D0252
Language: lt
Date: 1486598400000
Title: 2017 m. vasario 9 d. Komisijos įgyvendinimo sprendimas (ES) 2017/252, kuriuo dėl pripažinimo, kad Estremadūros autonominėje srityje oficialiai nenustatyta bruceliozės (B. Melitensis), iš dalies keičiamas Sprendimo 93/52/EEB II priedas ir kuriuo dėl paskelbimo, kad tam tikruose Ispanijos regionuose oficialiai nenustatyta tuberkuliozės bei bruceliozės galvijų bandose ir Džersyje oficialiai nenustatyta enzootinės galvijų leukozės, iš dalies keičiami Sprendimo 2003/467/EB priedai (pranešta dokumentu Nr. C(2017) 691) (Tekstas svarbus EEE. )

14.2.2017   
            
            
               LT
            
            
               Europos Sąjungos oficialusis leidinys
            
            
               L 37/19
            
         KOMISIJOS ĮGYVENDINIMO SPRENDIMAS (ES) 2017/252
   2017 m. vasario 9 d.
   kuriuo dėl pripažinimo, kad Estremadūros autonominėje srityje oficialiai nenustatyta bruceliozės (B. Melitensis), iš dalies keičiamas Sprendimo 93/52/EEB II priedas ir kuriuo dėl paskelbimo, kad tam tikruose Ispanijos regionuose oficialiai nenustatyta tuberkuliozės bei bruceliozės galvijų bandose ir Džersyje oficialiai nenustatyta enzootinės galvijų leukozės, iš dalies keičiami Sprendimo 2003/467/EB priedai
   
      
         (pranešta dokumentu Nr. C(2017) 691)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos A priedo I skirsnio 4 dalį, A priedo II skirsnio 7 dalį ir D priedo I skirsnio E dalį,
   atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (2), ypač į jos A priedo 1 skyriaus II skirsnį,
   kadangi:
   
               (1)
            
            
               Direktyva 91/68/EEB nustatyti gyvūnų sveikatos reikalavimai, pagal kuriuos vykdoma Sąjungos vidaus prekyba avimis ir ožkomis. Joje nustatytos sąlygos, pagal kurias gali būti pripažįstama, kad valstybėse narėse arba jų regionuose bruceliozės (B. melitensis) oficialiai nenustatyta;
            
         
               (2)
            
            
               Komisijos sprendimo 93/52/EEB (3) II priede išvardyti valstybių narių regionai, kuriuose vadovaujantis Direktyva 91/68/EEB bruceliozės (B. melitensis) oficialiai nenustatyta;
            
         
               (3)
            
            
               Ispanija Komisijai pateikė dokumentus, kuriais įrodoma, jog Estremadūros autonominėje srityje laikomasi Direktyvoje 91/68/EEB nustatytų sąlygų, kad būtų galima paskelbti, jog avių ir ožkų bandose bruceliozės (B. melitensis) oficialiai nenustatyta;
            
         
               (4)
            
            
               įvertinus Ispanijos pateiktus dokumentus, reikėtų pripažinti, kad Estremadūros autonominėje srityje avių ir ožkų bandose bruceliozės (B. melitensis) oficialiai nenustatyta;
            
         
               (5)
            
            
               Sprendimo 93/52/EEB II priede Ispanijai skirtame įraše nurodytos ir Kanarų salų autonominė sritis, ir dvi jos provincijos – Tenerifės Santa Krusas ir Las Palmasas. Kadangi Kanarų salų autonominei sričiai priklauso tik šios dvi provincijos, nuoroda į Tenerifės Santa Kruso ir Las Palmaso provincijas nereikalinga ir turėtų būti išbraukta;
            
         
               (6)
            
            
               todėl Sprendimo 93/52/EEB II priede Ispanijai skirtas įrašas turėtų būti atitinkamai iš dalies pakeistas;
            
         
               (7)
            
            
               Direktyva 64/432/EEB taikoma Sąjungos vidaus prekybai galvijais ir kiaulėmis. Joje nustatytos sąlygos, pagal kurias gali būti paskelbta, kad valstybės narės regione galvijų bandose tuberkuliozės, bruceliozės ar enzootinės galvijų leukozės oficialiai nenustatyta;
            
         
               (8)
            
            
               Komisijos sprendimo 2003/467/EB (4) I priedo 2 skyriuje išvardyti valstybių narių regionai, kuriuose galvijų bandose tuberkuliozės oficialiai nenustatyta;
            
         
               (9)
            
            
               Ispanija Komisijai pateikė dokumentus, kuriais įrodoma, jog Kanarų salų autonominėje srityje laikomasi Direktyvoje 64/432/EEB nustatytų sąlygų, kad būtų galima paskelbti, jog galvijų bandose tuberkuliozės oficialiai nenustatyta. Atitinkamai tas regionas turėtų būti įtrauktas į Sprendimo 2003/467/EB I priedo 2 skyriaus sąrašą kaip regionas, kuriame galvijų bandose tuberkuliozės oficialiai nenustatyta;
            
         
               (10)
            
            
               Sprendimo 2003/467/EB II priedo 2 skyriuje išvardyti valstybių narių regionai, kuriuose galvijų bandose bruceliozės oficialiai nenustatyta;
            
         
               (11)
            
            
               Ispanija Komisijai pateikė dokumentus, kuriais įrodoma, jog Astūrijos autonominėje srityje ir Kastilijos ir Leono autonominės srities Burgoso, Sorijos ir Valadolido provincijose laikomasi Direktyvoje 64/432/EEB nustatytų sąlygų, kad būtų galima paskelbti, jog galvijų bandose bruceliozės oficialiai nenustatyta. Atitinkamai tie regionai turėtų būti įtraukti į Sprendimo 2003/467/EB II priedo 2 skyriaus sąrašą kaip regionai, kuriuose galvijų bandose bruceliozės oficialiai nenustatyta;
            
         
               (12)
            
            
               Sprendimo 2003/467/EB II priedo 2 skyriuje Ispanijai skirtame įraše nurodytos ir Kanarų salų autonominė sritis, ir dvi jos provincijos – Tenerifės Santa Krusas ir Las Palmasas. Kadangi Kanarų salų autonominei sričiai priklauso tik šios dvi provincijos, nuoroda į Tenerifės Santa Kruso ir Las Palmaso provincijas nereikalinga ir turėtų būti išbraukta;
            
         
               (13)
            
            
               Sprendimo 2003/467/EB III priedo 2 skyriuje išvardyti valstybių narių regionai, kuriuose galvijų bandose enzootinės galvijų leukozės oficialiai nenustatyta;
            
         
               (14)
            
            
               Tarybos reglamente (EEB) Nr. 706/73 (5) nustatyta, kad taikant taisykles, susijusias su gyvūnų sveikatos teisės aktais, Jungtinė Karalystė, Normandijos salos, įskaitant Džersio salą, laikomos viena valstybe nare;
            
         
               (15)
            
            
               Jungtinė Karalystė Komisijai pateikė dokumentus, kuriais įrodoma, jog Džersyje laikomasi Direktyvoje 64/432/EEB nustatytų sąlygų, kad būtų galima paskelbti, jog galvijų bandose enzootinės galvijų leukozės oficialiai nenustatyta. Atitinkamai Džersis turėtų būti įtrauktas į Sprendimo 2003/467/EB III priedo 2 skyriaus sąrašą kaip regionas, kuriame galvijų bandose enzootinės galvijų leukozės oficialiai nenustatyta;
            
         
               (16)
            
            
               todėl Sprendimo 2003/467/EB priedus reikėtų atitinkamai iš dalies pakeisti;
            
         
               (17)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 93/52/EEB II priedas iš dalies keičiamas pagal šio sprendimo I priedą.
   2 straipsnis
   Sprendimo 2003/467/EB priedai iš dalies keičiami pagal šio sprendimo II priedą.
   3 straipsnis
   Šis sprendimas skirtas valstybėms narėms.
   
      Priimta Briuselyje 2017 m. vasario 9 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL 121, 1964 7 29, p. 1977.
   
      (2)  OL L 46, 1991 2 19, p. 19.
   
      (3)  1992 m. gruodžio 21 d. Komisijos sprendimas 93/52/EEB, nustatantis, kad tam tikros valstybės narės arba regionai atitinka reikalavimus dėl bruceliozės (B. melitensis) ir toms valstybėms narėms arba regionams suteikiantis oficialiai bruceliozės neapimtos valstybės narės arba regiono statusą, OL L 13, 1993 1 21, p. 14.
   
      (4)  2003 m. birželio 23 d. Komisijos sprendimas 2003/467/EB, nustatantis tam tikrose valstybėse narėse ar valstybių narių regionuose, kuriuose oficialiai nenustatytos tuberkuliozė, bruceliozė ir enzootinė galvijų leukozė, galvijų bandų statusą, OL L 156, 2003 6 25, p. 74.
   
      (5)  1973 m. kovo 12 d. Tarybos reglamentas (EEB) Nr. 706/73 dėl Bendrijos tvarkos, skirtos prekybai žemės ūkio produktais ir taikomos Lamanšo sąsiaurio saloms bei Meno salai, OL L 68, 1973 3 15, p. 1.
   
      I PRIEDAS
      Sprendimo 93/52/EEB II priede Ispanijai skirtas įrašas pakeičiamas taip:
      „Ispanijoje:
      
                  —
               
               
                  Astūrijos autonominė sritis,
               
            
                  —
               
               
                  Balearų salų autonominė sritis,
               
            
                  —
               
               
                  Kanarų salų autonominė sritis,
               
            
                  —
               
               
                  Kantabrijos autonominė sritis,
               
            
                  —
               
               
                  Kastilijos ir Leono autonominė sritis,
               
            
                  —
               
               
                  Estremadūros autonominė sritis,
               
            
                  —
               
               
                  Galisijos autonominė sritis,
               
            
                  —
               
               
                  Navaros autonominė sritis,
               
            
                  —
               
               
                  Baskijos autonominė sritis.“
               
            
   
      II PRIEDAS
      Sprendimo 2003/467/EB priedai iš dalies keičiami taip:
      
                  1.
               
               
                  I priedo 2 skyriuje prieš Jungtinei Karalystei skirtą įrašą įterpiamas šis Ispanijai skirtas įrašas:
                  „Ispanijoje:
                  
                              —
                           
                           
                              Kanarų salų autonominė sritis.“
                           
                        
            
                  2.
               
               
                  II priedo 2 skyriuje Ispanijai skirtas įrašas pakeičiamas taip:
                  „Ispanijoje:
                  
                              —
                           
                           
                              Astūrijos autonominė sritis,
                           
                        
                              —
                           
                           
                              Balearų salų autonominė sritis,
                           
                        
                              —
                           
                           
                              Kanarų salų autonominė sritis,
                           
                        
                              —
                           
                           
                              Kastilijos ir Leono autonominė sritis: Burgoso, Sorijos ir Valadolido provincijos,
                           
                        
                              —
                           
                           
                              La Riochos autonominė sritis,
                           
                        
                              —
                           
                           
                              Mursijos autonominė sritis,
                           
                        
                              —
                           
                           
                              Navaros autonominė sritis,
                           
                        
                              —
                           
                           
                              Baskijos autonominė sritis.“
                           
                        
            
                  3.
               
               
                  III priedo 2 skyriuje Jungtinei Karalystei skirtas įrašas pakeičiamas taip:
                  „Jungtinėje Karalystėje:
                  
                              —
                           
                           
                              Džersis,
                           
                        
                              —
                           
                           
                              Meno sala.“